Klara Majola - Kruiskerk
Wie was Klara Majola? Het sy werklik bestaan? Toevallig lees ek nou Dana Snyman se bundel kortverhale "Op die toneel". Daarin vertel hy van sy ontdekkingsreis om uit te vind wie hierdie dogtertjie was en ek deel graag sy bevindings.
Naby Prince Alfred Hamlet is daar 'n plaas met die naam "Die Eike". Op hierdie vrugteplaas het, in die winter van 1950, 'n agtjarige dogtertjie verkluim toe sy na haar blinde pa gaan soek het. Sy, haar ouers, vyf susters en 'n broer was arbeiders op die plaas en hulle van was nie Majola nie, maar Jansen. Klara se regte naam was ook nie Klara nie, maar Violet. So vertel Klara se bejaarde ouer suster Nan aan Dana. In die omgewing waar byname gedy, was Klara se pa bekend as Majola. Klara Majola was dus byname. Makliker om te onthou, omdat almal Afrikaans gepraat het.
Sy is in die kerkhof op die plaas begrawe. Op die sementsteen staan: Klara Majola. Gebore: 14.6.1942. Gesterf: 26.7.1950.
Onlangs lees ek van 'n beeldhoudster wat graag 'n beeld wil maak van Klara. Dit moet dan op die plaas of naaste dorp ten toon gestel word. Ek hoop die plan materialiseer. Dit sal 'n pragtige manier wees om die verhaal te onthou.